text: Jarðfeingi hevur fingið játtað 735.000 kr. í stuðli frá Granskingarráðnum til at gera grundvatns­goymslu­­kanningar komandi árið.
text: #000000
text: Vatn – lívsins grundarsteinur – er millum heimsins mest virðismiklu tilfeingi. Umframt at vera brúkt sum drekkivatn er vatn ein stórspælari í heimshøpi í vinnum sum eitt nú landbúnaði. Her í Føroyum er feskvatn sera umráðandi í t.d. fiski- og alivinnuni. Harafturat kann vatn eisini brúkast sum orkukelda á ymsar hættir.
text: #000001
text: Grundvatn er ein av størstu spælarunum í fesktvatnsringrásini, men hóast vaksandi vitan um hetta tilfeingið, verður tað einans brúkt í sera avmarkaðari nøgd í Føroyum í dag. Talið av jarðhitaboringum hevur seinastu árini verið vaksandi – og við tí vitanin um grundvatnsgoymslur.
text: #000002
text: Endamálið við hesi verkætlan er at fáa eina betri heildarmynd av grundvatninum, soleiðis at menningarmøguleikar av hesum lítið kannaða møguleika kunnu kannast og brúkast á besta og burðardyggasta hátt. Endamálið er, umframt at fáa eina betri heildarmynd av grundvatnsgoymslunum, eisini at byggja ein alment atkomuligan online GIS-pall, ið skal vera grundarlagið fyri framtíðar kanningum, bæði tá tað kemur til at tryggja reint drekkivatn til borgarar og vinnu árið runt, men eisini tá tað kemur til at troyta teir orkumøguleikar, sum í dag enn eru ótroyttir.
text: #000003
text: Hetta verður gjørt við at byrja eina størri kortlegging av føroysku grundvatnsgoymslunum. Ætlanin er í hesum umfari at taka millum 40 og 60 prøvar av grundvatni kring oyggjarnar, býttir bæði geografiskt og stratigrafiskt, umframt at prøvar verða tiknir frá ymiskum grundvatngoymslum so sum jarðhitaholum, tunlum og keldum.
text: #000004
text: Harumframt er ætlanin eisini at velja eitt – møguliga tvey – øki til nærri kanningar í sambandi við, hvussu nógv eitt øki kann framleiða: eru nakar vandi fyri, at yvirflatuvatnið verður ávirkað, dálking, saltvatnsárin, ella kann umhvørvið møguliga ávirkast á annan hátt.
text: #000005